Verwagte kommersiёle mielie-oes 1,62% meer as vorige skatting - ProAgri
by Specialist Writer 28th March 2018, 4:18 pm 210 Views Comments Off on Verwagte kommersiёle mielie-oes 1,62% meer as vorige skatting
Die grootte van die verwagte kommersiële mielie-oes is op 12,420 miljoen ton gestel, wat 1,62% of 197 550 ton meer is as die vorige skatting van 12,223 miloen ton. Die skatting van die oppervlakte onder mielies het met 16 150 ha toegeneem na 2,319 miljoen ha, terwyl die verwagte opbrengs 5,36 t/ha is.
Die geskatte mielie-oes is 26% kleiner as die 2017-oes, wat die grootste oes was wat die RSA nog ooit geproduseer het. Die drie belangrikste mielieproduserende gebiede, nl. die Vrystaat, Mpumalanga en Noordwes-provinsies, gaan na verwagting 81% van die 2018-oes produseer.
Die oppervlak onder witmielies is 1,268 miljoen ha en vir geelmielies is die oppervlak 1,051 miljoen ha. Die produksieskatting van witmielies is 6,363 miljoen ton, 4,18% of 255 100 ton meer is as die 6,108 miljoen ton van die vorige skatting. Die opbrengs van witmielies is 5,02 t/ha. In die geval van geelmielies is die produksieskatting 6,057 miljoen ton, wat 0,94% of 57 550 ton minder is as die 6,115 miljoen ton van die vorige skatting. Die opbrengs van geelmielies is 5,76 t/ha.
Die produksieskatting vir sonneblomsaad is 749 205 ton, wat 2,42% of 17 700 ton meer is as die 731 505 ton van die vorige skatting. Die oppervlakteskatting vir sonneblomsaad is opwaarts aangepas met 16 600 ha na 601 500 ha, terwyl die verwagte opbrengs 1,25 t/ha is.
Die produksieskatting van sorghum is 84 750 ton, wat 8,38% of 6 550 ton meer is as die 78 200 ton van die vorige skatting. Die oppervlakteskatting vir sorghum is opwaarts aangepas met 4 000 ha na 28 800 ha, en die verwagte opbrengs is 2,94 t/ha. In die geval van droëbone is die produksieskatting 68 210 ton, wat 3,62% of 2 560 ton minder is as die 70 770 ton van die vorige skatting. Die oppervlakte beplant met droëbone is verminder met 3 240 ha na 53 360 ha, en die verwagte opbrengs is 1,28 t/ha.
Die derde produksieskatting vir somergewasse vir 2017, op 25 April 2018 vrygestel sal word.
Previous article Veilings – April 2018
Next article VL stig unieke ondersteuningsnetwerk vir boere
Veilings – April 2018